open-index/open-wikipedia-markdown huggingface dataset:
Byrkijen sijte

**Byrkijen site** (Børgefjell reinbeitedistrikt) er et reinbeitedistrikt i Nordland reinbeiteområde. Distriktet befinner seg i kommunene i Hattfjelldal, Grane og Røyrvik. Nabodistrikter er Ildgruben reinbeitedistrikt og Jillen Njaarke i nord, Voengelh-Njaarke reinbeitedistrikt i vest og Tjåehkeren Sijte i sør. Distriktet har lang grense mot Sverige og samebyene Vapsten, Vilhelmina Norra, Vilhelmina Södra og Frostviken Norra.

Reinbeitedistriktet har sin adresse i Austfiplingdalsvegen 490 i Trofors.

## Reindrift
Byrkije (Børgefjell) er Norges nest eldste nasjonalpark og ble opprettet i 1963. Reindrifta er del av verneplanen for nasjonalparken. I tillegg ligger flere naturreservater innen Byrkije reinbeitedistrikt; Stormyra, Simskarmyra, Skarmodalen, Storvelta samt Børgefjell landskapsvernområde. Verneforskriftene skal ikke være til hinder for reindrift.

Sommerbeitene i Byrkije reinbeitedistrikt består av store høyfjellsområder som gir stort mangfold av beitetyper og god tilgang på snø i varme perioder av sommeren.

Byrkije reinbeitedistrikt består av 3 sijteandeler. Distriktet har tilgang på vinterbeiter på svensk side i Nordmaling kommune i Västerbotten og Gideå i Västernorrlands län med hjemmel i Lappekodisillen av 1751. For vårbeiting flyttes reinen til Norge. Etter kalvemerking går reinen delvis sammen med rein fra Tjåehkeren Sijte – Østre Namdal reinbeitedistrikt på sommerbeite ved Kvigtinden, og distriktene samarbeider om slakting.

Svenske samebyer har beitetilgang i Byrkijes distrikt i henhold til 1972 konvensjon tradisjonelt bruk. Det gjelder samebyene Vapsten, Vilhelmina Norra og Vilhelmina Södra og Frostviken Norra. I tillegg kommer også sauer på beite innen distriktet. Det er avgjørende å opprettholde en bærekraftig beitebalanse i distriktet.

## Referanser
Macrotoma prionopus

***Macrotoma prionopus*** er en bille som hører til familien trebukker (Cerambycidae).

## Utseende
En stor (ca. 50-70 millimeter), avlang, brunlig trebukk. Kroppen er avlang, dekkvingene parallellsidige og flere ganger så lange som pronotum. Antennene er omtrent så lange som kroppen. Pronotum er mye bredere enn langt, med skarpe tenner langs ytterkanten. Dekkvingene har noen fine, opphøyde lengderibber.

## Levevis
Larvene lever i død ved, særlig av akasier (*[[Acacia]]* sp.), utviklingstiden er flere år.

## Utbredelse
Arten er utbredt i Afrika.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien sagbukker, Prioninae Latreille, 1802  
******* Stammen Macrotomini
******** Slekten *[[Macrotoma]]* Audinet-Serville, 1832
********* Underslekten *Macrotoma* Audinet-Serville, 1832 (i snever forstand)
********** ***Macrotoma prionopus*** White, 1853

## Kilder
* Beetles of Africa - Prioninae https://web.archive.org/web/20110917201300/http://www.beetlesofafrica.com/cat_select.asp?famcat=Prioninae
* Nettside om ''Macrotoma palmata''

## Eksterne lenker
*
Anoplognathus viriditarsis

***Anoplognathus viriditarsis*** er en bille som hører til underfamilien praktskarabider (Rutelinae) i den store familien skarabider (Scarabaeidae).

## Utseende
Middelsstore, avlangt-ovale biller med forholdsvis korte og kraftige bein. Oversiden er gjerne naken og blank, gulaktig til lys rødbrun med rosa til grønnlig glans. Pronotum er vanligvis glatt og blankt, dekkvingene mer eller mindre kraftig punkterte. Beina er ganske kraftige, lår og legger røde, føttene svarte.

## Levevis
Larvene lever i jorda av røtter, mens de voksne insektene kan finnes gnagende på blader. Noen arter kan gjøre betydelig skade ved å beite ned løvverk. Disse billene flyr godt og er mest aktive om dagen.

## Utbredelse
Arten er utbredt i det østlige Australia.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien Praktskarabider, (Rutelinae) MacLeay, 1819
****** Stammen Anoplognathini MacLeay, 1819
******* Gruppen Anoplognathina MacLeay, 1819 - Australia
******** Slekten *[[Anoplognathus]]* Leach, 1815 - 38 arter
********* ***Anoplognathus viriditarsis*** Leach, 1815

## Kilder
* Sjekkliste over Anoplognathini 

## Eksterne lenker
*
Pseudochalcothea planiuscula

***Pseudochalcothea planiuscula*** er  en bille som hører til underfamilien gullbasser (Cetoniinae) i den artsrike gruppen Scarabaeoidea.

## Utseende
En stor (24-29 millimeter), glatt og halvblank, grønn gullbasse. Hannen har et påfallende, langt vedheng på leggen på bakbeinet.

## Utbredelse
Arten er utbredt i Sørøst-Asia (Borneo, Sumatra).

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien gullbasser, Cetoniinae Leach, 1815 – ofte regnet som en egen familie
****** Stammen Taenioderini 
******* Slekten *[[Pseudochalcothea]]* Ritsema, 1882
******** ***Pseudochalcothea planiuscula*** H.W. Bates, 1889
********* ***Pseudochalcothea planiuscula hasselti*** (Ritsema, 1879)
********* ***Pseudochalcothea planiuscula planiuscula*** (Bates, 1889)
********* ***Pseudochalcothea planiuscula sumatrana*** Moser, 1906

## Eksterne lenker
* 
* Liste over artene
Brurskanken reinbeitedistrikt

**Brurskanken reinbeitedistrikt** er et tidligere sørsamisk reinbeitedistrikt i Nordland reinbeiteområde. Distriktet var oppkalt etter fjellet Brurskanken i Vefsn kommune.

I 1998 ble distriktet sammenslått med det gamle distriktet Brønnøy/Kvitfjell. Det nye distriktet er Jillenn-Njaarken sijte.
Pipra og Storrsjøhøgda naturreservat

**Pipra og Storrsjøhøgda naturreservat** ligger i Romeriksåsene mellom Harestua og Råsjøen, i et småkollete terreng omkring 500–600 meter over havet. 

Berggrunnen består av syenitt-porfyr, som gir et surt jordsmonn. Vegetasjonen domineres av gammel granskog, men omfatter også noe yngre skog. Mengden dødved er økende, og området vil etterhvert få større verdi for naturskogsarter. Det er påvist noen spredte forekomster av huldrestry og ett funn av snyltekjuke. Begge er rødlistet.

Området inngår i et økologisk fungerende nettverk av reservater på Romeriksåsene, og har blant annet stor verdi for arealkrevende fuglearter som hønsehauk.

Dyreliv og vegetasjon er vernet mot skade og ødeleggelse, men det er tillatt å sanke bær og matsopp. Jakt er også tillatt i samsvar med annet regelverk. Men motorisert ferdsel er forbudt, med visse dispensasjonsmuligheter. Videre er også sykling og bruk av hest forbudt utenom eksisterende stier.

## Referanser
Vestby Pistolklubb

**Vestby Pistolklubb**, stiftet 1975, er en pistolklubb som holder til i Vestby.

Antallet medlemmer i klubben er ca. 100, bestående av både mer og mindre aktive rekreasjonsskyttere og skyttere som hevder seg i både nasjonale og internasjonale konkurranser.

## Forbund
Pistolklubben er tilknyttet Norges Idrettsforbund og Viken Idrettskrets gjennom sitt medlemskap i Norges Skytterforbund.

## Lokaler/Skytebane
Vestby pistolklubb har lokaler i Mølleveien 18 i Vestby.

## Eksterne lenker
* 
*
Artur Dron

**Artur Dron** (født 2000) er ukrainsk poet og tidligere soldat fra Lviv. Han har blant annet forfattet diktsamlingene *Dormatory №6* (2020) og *We were Here* (2023), samt prosasamlingen *Hemingway Knows Nothing* (2025) Han er oversatt og publisert i Sverige, Norge, Frankrike, UK og Polen. Dron tjenestegjorde som infanterist for Ukraina fra 2022 til 2025.  

## Liv og virke
Dron ble født i landsbyen Voskresyntsi, i regionen Ivano-Frankivsk i Ukraina, den 31.desember 2000.

Han studerte journalistikk i Lviv, samtidig som han arbeidet med arrangementer for et stort forlag, Den Gamle Løven, da Russland gikk til krig i 2022. 

Dron tjenestegjorde fra våren 2022 til sommeren 2025 som infanterist i 125. separate brigade av de Territoriale Forsvarsstyrker av Ukraina. Han har vært ved fronten i regionene Donetsk, Kharkiv og Zaporizjzja, før han ble skadet om høsten, 2024. På grunn av skaden ble han tatt ut av tjeneste sommeren 2025. 

I 2025 gjenopptok Dron arbeidet for forlaget Den Gamle Løven i Lviv, der han blant annet arbeider med kulturarrangementer som litteraturfestivalen i Lviv. 

## Litteratur
Dron skriver livsnært ut ifra egne erfaringer og er spesielt kjent for diktsamlingen *Tut buly my* *(Vi var her)* som ble skrevet og publisert i 2023, mens han var utstasjonert ved fronten i den ukrainsk-russiske krigen.

Artur Dron kom ut med essaysamlingen *Hemingway vet ingenting* hos Den Gamle Løven, som forventes utgitt på Jantar Publishing i 2026. Boken samler tekster skrevet mellom 2022 og 2025 – i skyggen av krigen – og undersøker forholdet mellom språk, vold og menneskelig overlevelse.

## Referanser
Janik Riebli

**Janik Riebli** (født 1998) er en sveitsisk langrennsutøver som representerer klubben Schwendi-Langis. Han debuterte i verdenscupen på sprinten i Davos 15. desember 2018, hvor han endte på 62.–plass.

## Idrettskarriere
Riebli har to individuelle tredjeplasser i verdenscupen i langrennssprint; i Livigno i januar 2023 og under Tour de Ski i Toblach i desember 2024.

I tillegg har han en andre- og en tredjeplass i verdenscupen i lagsprint, sammen med landsmannen Valerio Grond.

## Referanser


## Eksterne lenker
*
John Charles Wester

**John Charles Wester** (født 5. november 1950 i San Francisco i California i USA) er en amerikansk prelat og katolsk erkebiskop av Santa Fe.
## Liv og virke
### Prest
John Charles Wester studerte ved *Saint Joseph College Seminary* i Mountain View og *Saint Patrick Seminary* i Menlo Park. Han ble ordinert til prest av erkebiskop John Thomas McGucken for erkebispedømmet San Francisco den 15. mai 1976.

Etter ordinasjonen var han opprinnelig kapellan i San Rafael. Fra 1979 til 1986 arbeidett han som lærer, kapellan og rektor ved *Marin Catholic High School* i Kentfield. Deretter var han i to år  skoleinspektør for erkebispedømmets høyere katolske skoler. Erkebiskop John Raphael Quinn utnevnte ham til sin personlige sekretær og seremonimester i 1988. Fra 1993 til 1997 var han pastor i San Francisco og deretter ansvarlig for presteskapet.

Han fullførte videre studier i 1984 med en mastergrad i spiritualitet fra University of San Francisco og i 1993 med en annen mastergrad i pastoral omsorg fra *Holy Names College* i Oakland.
### Hjelpebiskop i San Francisco
Den 30. juni 1998 utnevnte pave Johannes Paul II ham til hjelpebiskop av erkebispedømmet San Francisco og titulærbiskop av *Lamiggiga*. Erkebiskopen av San Francisco, William Joseph Levada, ordinerte ham til biskop den 18. september samme år. Medkonsekratorer var den rmeriterte erkebiskop av San Francisco, John Raphael Quinn, og koadjutor for bispedømmet San Jose i California, Patrick Joseph McGrath. Som hjelpebiskop var han samtidig generalvikar og under vakansen fra august 2005 til februar 2006, apostolisk administrator av erkebispedømmet San Francisco.

### Biskop av Salt Lake City
Den 8. januar 2007 utnevnte pave Benedikt XVI ham til biskop av Salt Lake City. Han ble innsatt i embedet den 14. mars 2007.
### Erkebiskop av Santa Fe
Pave Frans utnevnte ham til erkebiskop av Santa Fe den 27. april 2015. Innsettelsen fant sted den 4. juni samme år.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Kardinal Enrico Enríquez (1701-1756) *1743
* Erkebiskop Manuel Quintano Bonifaz (1698-1774) *1749
* Kardinal Buenaventura Córdoba Espinosa de la Cerda (1724-1777) *1761
* Kardinal Giuseppe Maria Doria Pamphilj (1751-1816) *1773
* Pave Pius VIII (1761-1830) *1800
* Pave Pius IX (1792-1878) *1827
* Kardinal Alessandro Franchi (1819-1878) *1856
* Kardinal Giovanni Simeoni (1816-1892) *1875
* Kardinal Antonio Agliardi (1832-1915) *1884
* Kardinal Basilio Pompilj (1858-1931) *1913 
* Kardinal Adeodato Giovanni Piazza (1884-1957) *1930
* Kardinal Luigi Raimondi (1912-1975) *1954
* Erkebiskop John Raphael Quinn (1929-2017) *1967
* Erkebiskop *John Charles Wester* (1947-) *2018

## Referanser
Gösta af Geijerstam

**Gustaf (Gösta) af Geijerstam** (1888–1954), var en svensk-norsk maler, forfatter og illustratør.

Han var sønn av forfatteren Gustaf af Geijerstam og Nennie Valenkamph. I 1915 giftet han seg med sangeren Astri Smith (1885-1972), som var datter av *utskiftningsassistenten* Ernst Hadeler Smith (1847–1891).

Geijerstam utdannet seg til maler som elev av Carl Wilhelmson ved Valands malerskole i Gøteborg og på studiereiser til München, Paris og Berlin. Fra 1905 bodde han i Norge, der han debuterte som forfatter i 1916. Som billedkunstner deltok han på en rekke kollektivutstillinger rundt om i Norge. Han har bidratt til utsmykningen av tre katolske kirker i Norge: St. Josef kirke i Haugesund, Tromsø og St. Olavs kapell på Stiklestad. Som illustratør illustrerte han sin egen bok *Ormgutten, Roald og jeg* (1922) og også bøker for Sigrid Undset og Mikkjel Fønhus.

Som billedkunstner malte han ofte norske fjellandskap i olje eller akvarell.

## Litteratur
* Hagenlund, Sunniva (1994): *Portrett av et vennskap : Gösta af Geijerstam og Sigrid Undset*, Aschehoug forlag
* *Svenskt konstnärslexikon* del II side 276., Allhems Forlag, Malmö.

## Referanser
Anne Charlotte zur Lippe-Detmold

**Anne Charlotte zur Lippe-Detmold** (1724–1796) var en tysk grevinne, gift hertuginne av Glücksborg. 

Hun var datter av grev Christof Ludwig zur Lippe-Detmold (d. 1747) og hans hustru Anna Susanna Fontanier (d. 1728). Det var i samtiden strid rundt morens påståtte adelige herkomst, og følgelig om ekteskapet med Lippe-Detmold var jevnbyrdig.

Den 13. juni 1749 giftet hun seg i Lemgo med tilulærhertug Karl Ernst av Slesvig-Holsten-Sønderborg-Glücksborg, sønn av hertug Philip Ernst og Christine av Sachsen-Eisenberg. Paret etterlot seg ikke barn. 

Hertuginnen overlevet sin mann med 35 år, og døde selv i Slesvig i 1796.

## Referanser
Kroppskamera

Et **kroppskamera** er et videokamera som festes til klærne eller verneutstyr som en sykkelhjelm eller slalåmhjelm.

Kroppskamera benyttes blant annet av mange youtubere, og av politifolk, soldater og andre med behov for dokumentere hva som skjer i tjenesten.

## Se også
* GoPro

## Referanser


## Eksterne lenker
*
Jørgen Johansson

**Jørgen Johansson** (født 1960) er en dansk filmfotograf.

Han utdannet seg først som reklamefotograf og deretter som filmfotograf på Den Danske Filmskole i perioden 1989–1993. Johansson har en lang karriere både som TV-og filmfotograf og har mottatt flere priser.

## Filmografi (utvalg)
### Spillefilmer
* 2025: *Hjem kære hjem* 		
* 2024: *Vejen hjem* 	
* 2022: *[[Bamse (film fra 2022)|Bamse]]* 	 	
* 2022: *[[Resten av livet]]* 	 	
* 2020: *Erna i krig* 	 
* 2016: *[[Tordenskjold & Kold]]*	 
* 2014: *Steppeulven* 	 
* 2012: *Undskyld jeg forstyrrer* 	
* 2011: *Superclásico *	
* 2008: *[[Frygtelig lykkelig]]* 	 
* 2008: *[[Flammen & Citronen]]* 	 
* 2006: *Praha* 	
* 2005: *[[Nordkraft (film)|Nordkraft]]* 	
* 2002: *[[Wilbur Wants to Kill Himself]]*	 
* 2001: *[[En kærlighedshistorie]]* 	
* 2001: *Anja & Viktor*	
* 2000: *[[Italiensk for begynnere]]* 	
* 2000: *[[Benken (film)|Benken]]*
* 1999: *[[Bye Bye Bluebird]]*
* 1996: *Krystalbarnet*
* 1995: *[[Menneskedyret (film fra 1995)|Menneskedyret]]* 		
* 1994: *To mand i en sofa *	

### TV-serier
* 2019: *[[Wisting (TV-serie)|Wisting]]* 	
* 2019: *DNA* 	
* 2015: *Norskov* I 	
* 2014: *Bankerot* 	
* 2014: *[[Arvingene]]* I 	
* 2013: *[[Borgen (TV-serie)|Borgen]]* III 	
* 2011: *[[Broen]]* I 	
* 2008: *[[Livvaktene (TV-serie)|Livvaktene]]* 	 	
* 2008: *[[Sommer (TV-serie)|Sommer]]* 	
* 2006: *[[Nynne (TV-serie)|Nynne]]* 	 
* 2004: *[[Krøniken]]*

## Priser
* 2007: Bodilprisen for beste fotograf og Robertprisen for årets filmfotograf for *Praha* 
* 2009: Bodilprisen for *Frygtelig lykkelig* og *Flammen & Citronen*, Robertprisen for *Frygtelig lykkelig*

## Referanser

 
 


## Eksterne lenker
* 
*
Anthaxia (Haplanthaxia) pleuralis

***Anthaxia (Haplanthaxia) pleuralis*** er en bille som hører til familien praktbiller (Buprestidae).

## Utseende
En liten (5-6 millimeter), avlang, litt flat, litt metallglinsende praktbille. Denne arten er gjerne ensfarget grønnlig (hannen gjerne mer gulgrønn og hunnen mer blågrønn). Hodet er stort og bredt med store, rundede fasettøyne. Antennene er forholdsvis korte og en tanke klubbeformede. Pronotum er omtrent rektangulært sett ovenfra, med litt rundede sider, mye bredere enn langt. Dekkvingene har ikke punktrader, men ofte noen runde groper.

## Levevis
Som de fleste praktbiller utvikler larvene seg i død ved av mange ulike løvtrær. De voksne billene finnes gjerne på blomster.

## Utbredelse
Arten er utbredt i Nord-Afrika og Lilleasia.

## Systematisk inndeling

Inndelingen følger 

* Ordenen biller, Coleoptera
** Underordenen Polyphaga
*** Overfamilien praktbiller, Buprestoidea
**** Familien praktbiller, Buprestidae
***** Underfamilien Buprestinae Leach, 1815
****** Stammen Anthaxiini Gory & Laporte de Castelnau, 1839
******* Understammen Anthaxiina Gory & Laporte de Castelnau, 1839 
******** Slekten *[[Anthaxia]]* Eschscoltz, 1829 - ca. 750 arter
********* Underslekten *[[Haplanthaxia]]* Richter, 1945 - ca. 135 arter, 19 i Europa
********** ***Anthaxia (Haplanthaxia) pleuralis*** Fairmaire, 1883
*********** ***Anthaxia (Haplanthaxia) pleuralis aida*** Cobos, 1955
*********** ***Anthaxia (Haplanthaxia) pleuralis pleuralis*** Fairmaire, 1883

## Referanser


## Kilder
* Fauna Europaea Web Service v. 2.6.2 (2013) - utbredelsesdatabase over europeiske dyr 
* Silfverberg, H. 1992. *Enumeratio Coleopterorum Fennoscandiae, Daniae et Baltiae* (Liste over Nordens biller). Helsinki.
* Zahradník, J. og Chvála, M. 1991. *Teknologisk forlags store bok om insekter*. N.W. Damm. Om praktbiller s. 280-282.
* Artsdatabanken – Buprestidae Besøkt 24. august 2015.
## Eksterne lenker
* 
*
Fokusstøtte

**Fokusstøtte** **(fokus peaking)** er en visuell hjelp under fotografering for å se hva som er i fokus, i digitale kameraers live forhåndsvisning og elektroniske søkere. Ved hjelp av et omriss-deteksjonsfilter plasseres en hvit eller farget markering over konturer som er i fokus. Funksjonen omtales noen ganger som “fokusassistanse” eller “peaking highlights”.

Dette var opprinnelig tilgjengelig kun på videokameraer, siden funksjonen ikke er kompatibel med de optiske søkerne på speilreflekskameraer (DSLR). Enkelte eksterne skjermer og noen bildeorganiseringsprogrammer kan også utføre fokus peaking, uavhengig av kamerahuset. 

Fokus peaking er raskt, men anses som mindre presist enn digital zooming og anbefales ikke når man tar bilder med enten en veldig smal eller veldig vid dybdeskarphet.

## Referanser
Belionota prasina

***Belionota prasina*** er en bille som hører til familien praktbiller (Buprestidae).

## Utseende
En middelsstor (20-25 millimeter), avlang, halvmatt grønnlig eller bronseaktig metallisk farget praktbille. Fasettøynene er forholdsvis store, antennene ganske korte. Dekkvingene har tre opphøyde lengderibber. På pronotum er bakhjørnene gjerne purpurfargede.

## Utbredelse
Arten har en nesten kosmopolittisk utbredelse bortsett fra Europa. Den stammer opprinnelig fra Sørøst-Asia.

## Systematisk inndeling

Navnet har noen ganger vært stavet *Belionata*. Inndelingen følger 

* Ordenen biller, Coleoptera
** Underordenen Polyphaga
*** Overfamilien praktbiller, Buprestoidea
**** Familien praktbiller, Buprestidae
***** Underfamilien Buprestinae Leach, 1815
****** Stammen Actenodini Kerremans, 1890
******* Slekten *[[Belionota]]* Eschscholtz, 1829 
******** ***Belionota prasina*** (Thunberg, 1789)

## Referanser


## Eksterne lenker
* 
* World Catalog - Buprestidae. Liste over artene
Ståle Dingstad

**Ståle Dingstad** (født 1965) er en norsk akademiker som er professor i nordisk litteratur ved Universitetet i Oslo.

I 2002 tok han doktorgraden (dr.art.) med en avhandling om Knut Hamsun.

Dingstad forsker blant annet på bokhistorie. Sammen med Aasta Marie Bjorvand Bjørkøy skrev han boken *Litterære Kretsløp : Bidrag til en norsk bokhistorie fra Maurits Hansen til Gunvor Hofmo*, som ble gitt ut i 2017 på Dreyers Forlag.

Dingstad er kanskje mest kjent for sitt arbeid med fremstillinger av minoriteter, spesielt jøder, i nordisk litteratur, hvordan fremstillingene har endret seg i historisk perspektiv, og hva slags sammenheng man kan se mellom disse nedskrevne tankebildene og de handlinger minoriteter blir utsatt for. I den forbindelse har han blant annet gitt ut boken *Hamsun og Holocaust* (2021, Dreyers Forlag),som tar sikte på å undersøke, presentere og klargjøre hva Hamsuns antisemittisme betød i praksis for hans samtid og hans litteratur. Etter at denne boken var blitt publisert verserte en lang debatt i flere riksdekkende medier om forholdet mellom Hamsuns litteratur, hans antisemittisme og det lesende samfunns holdninger til dette. Dingstad måtte også tåle en del kritikk fra de som syntes han var i overkant bombastisk i sine slutninger, spesielt da han i en kronikk i Morgenbladet med tittelen *<nowiki/>'Hvor lenge skal estetikken unnskylde etikken i Knut Hamsuns forfatterskap?'(Dingstad 2021)* argumenterte for å legge ned Hamsunsenteret.Som en alternativ løsning foreslår han at senteret kan omgjøres *<nowiki/>'(....) til et formidlingssenter for landets urbefolkning og nasjonale minoriteter der en vesentlig del av oppmerksomheten vies Hamsuns bidrag til folkemordet på jødene.*' Denne kronikken ville ta et oppgjør med en rådende dobbeltholdning ovenfor Hamsun, der et skarpt skille mellom forfatterens politiske ideologi på den ene siden og estetikken i hans skjønnlitteratur på den andre, var til hinder for å se ideologiens innvirkning på det dikteriske, ifølge Dingstad. 

Alvhild Dvergsdal, fag-og forskningsansvarlig ved Hamsunsenteret i 2021, svarte på kritikken fra Dingstad angående Hamsunsenterets samfunnsoppgave i Morgenbladet, 07.mai 2021 med kronikken *<nowiki/>'Vi kjenner nå på sterk lyst til å samle Hamsun-fagpersoner, kritikere og forfattere.*'  

## Referanser
Buprestis (Ancylocheira) dalmatina

***Buprestis dalmatina*** er en nokså stor bille som tilhører familien praktbiller (Buprestidae). 

## Utseende
En middelsstor (13-19 millimeter), litt flat, mørkt bronsefarget praktbille, dekkvingene med regelmessige punktrekker og ofte med gule tegninger. Antennene er omtrent så lange som hodet og thorax til sammen. Pronotum er trapesformet, overflaten jevn, middels grovt og ganske tett punktert og blank. Dekkvingene har regelmessige, ganske dype punktrader, overflaten virker litt bølgende. Beina er mørke.

## Levevis
Larvene utvikler seg på døende trær og stubber av bartrær, særlig graner og sypresser. Larveutviklingen tar 2-3 år.

## Utbredelse
Arten er utbredt på Balkan, i Lilleasia og Egypt.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Elateriformia 
**** Overfamilien Buprestoidea 
***** Familien praktbiller, Buprestidae 
****** Underfamilien praktbiller, Buprestinae 
******* Slekten *[[Buprestis]]* Linnaeus, 1758
******** Underslekten *Ancylocheira*
******* ***Buprestis (Ancylocheira) dalmatina*** Mannerheim, 1837

## Referanser




## Kilder
* https://web.archive.org/web/20101030232005/http://www.volny.cz/midge/buprang/buprus.htm
* Fauna Europaea, utbredelsesdatabase for europeiske dyr 

## Eksterne lenker
* 
*
Bilyaxia cordillerae

***Bilyaxia cordillerae*** er en bille som hører til familien praktbiller (Buprestidae).

## Utseende
Små, brede, skinnende metallisk fargede praktbille. Den er gjerne flerfarget metallisk. Hodet er kort og bredt, med store fasettøyne. Antennene er korte og tynne, 11-leddete, noe sagtakkede. Pronotum er stort og rundet. Dekkvingene er jevnbrede uten lengdefurer eller regelmessige punktrader.

## Levevis
Artene lever på tørre steder.

## Utbredelse
Arten er utbredt i Chile.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien praktbiller, Buprestoidea
**** Familien praktbiller, Buprestidae
***** Underfamilien Buprestinae Leach, 1815
****** Stammen Anthaxiini 
******* Slekten ***[[Bilyaxia]]*** Holynski, 1989
******** Underslekten *Bilyaxia* (i snever forstand) - Chile
********* ***Bilyaxia cordillerae*** (Obenberger, 1928)

## Referanser
* S. Bilý (2013) A study on the Neotropical Anthaxiini (Coleoptera, Buprestidae, Buprestinae). *ZooKeys* 304: 17-47. https://www.researchgate.net/publication/241695077_A_study_on_the_Neotropical_Anthaxiini_Coleoptera_Buprestidae_Buprestinae


## Eksterne lenker
*
Store rekke og Hølvannet naturreservat

**Store rekke og Hølvannet naturreservat** er et todelt reservat som ligger helt øst i Aurskog-Høland, mot grensa til Sverige. Reservatet ligger på et småkupert platå omkring 240-300 meter over havet, der små rygger hever seg opp fra et myrdominert landskap. Øst i reservatet ligger Hølvannet som er oppdemmet med en gammel demning ved utløpet i nordøst. Dette har skapt en sjø med mange holmer og skjær, som ikke er vanlig ellers i regionen 

Berggrunnen består av granittisk gneis, tonalittisk gneis og glimmergneis. Disse gir et surt jordsmonn og grunnlag for fattig vegetasjon. Jordsmonnet er gjennomgående tynt, og vegetasjonen domineres av fattig furuskog. På enkelte steder der boniteten er bedre, finnes gran.

I hele området finnes stubber og stammer med spor etter tidligere branner. Det er naturhistorisk dokumentert gjennomsnittlige brannintervaller på 24-36 år i en 300-års periode fra 1530 til 1830, med påfølgende trolig brannfri 200-års periode. Det planlegges derfor kontrollert naturvernbrenning, for å bevare og gjenskape naturverdier knyttet til brannpåvirket furuskog.

Området er viktig som hekkeområde for både våtmarks- og skogtilknyttede fuglearter.

Dyreliv og vegetasjon er vernet mot skade og ødeleggelse, men det er tillatt å sanke bær og matsopp. Jakt er også tillatt i samsvar med annet regelverk. Men motorisert ferdsel er forbudt, inkludert modellfly og modellbåter. Videre er også sykling og bruk av hest forbudt utenom eksisterende stier.

I perioden 15. april til 15. juli er all ferdsel forbudt på Hølvannet og øyene, med unntak for trafikk korteste vei til hyttene.

## Referanser
Wandering Husbands

***Wandering Husbands*** er en amerikansk stumfilm fra 1924 regissert av William Beaudine.

## Skuespillere
*James Kirkwood som George Moreland
*Lila Lee som Diana Moreland
*Margaret Livingston som Marilyn Foster
*Eugene Pallette som Percy
*Muriel Frances Dana som Rosemary Moreland
*Turner Savage som Jim
*George C. Pearce som Bates 
*George B. French

## Referanser


## Eksterne lenker
*
Castiarina hilaris

***Castiarina hilaris*** er en bille som hører til familien praktbiller (Buprestidae).

## Utseende
En middelsstor (ca. 20 millimeter), avlang praktbille, metallisk grønn, dekkvingene med oransje eller oransjerøde tegninger.

## Levevis
De voksne billene besøker gjerne blomster.

## Utbredelse
Arten er utbredt i det sørøstlige Australia.

## Systematisk inndeling

Inndelingen følger 

* Ordenen biller, Coleoptera
** Underordenen Polyphaga
*** Overfamilien praktbiller, Buprestoidea
**** Familien praktbiller, Buprestidae
***** Underfamilien Buprestinae Leach, 1815
****** Stammen Stigmoderini Lacordaire, 1985
******* Slekten *[[Castiarina]]* Gory & Laporte de Castelnau, 1838
******** ***Castiarina hilaris*** (Hope, 1846)

## Referanser


## Eksterne lenker
*
Syvert Messel

**Syvert Tobiassen Messel** (1897–1978) var en gårdbruker, offiser og Venstre-politiker fra Oddernes utenfor Kristiansand. Han var stortingsrepresentant for Vest-Agder i én periode 1950–53 og ordfører i Oddernes i 1946–49 og 1958–64.

## Liv og virke
Faren var gårdbruker, men døde i ung alder. Syvert Messel gikk 1912–17 på både amtsskole, middelskole og underoffiserskole. Han drev heimgården fra 1918 til 1964. Samtidig hadde han militære stillinger, hvor han steg i gradene fra fenrik i 1930 til kaptein i 1947. Åra 1933–40 var han kvartermester for Garden ved IR 7. Fra 1941 til 1967 var han ansatt som ligningssjef i Oddernes.

Messel satt i kommunestyret i Oddernes 1931 til –64, med unntak for 1952–55. Han var varaordfører 1934–45 og ordfører 1946–49 og 1958–64. Etter at Oddernes ble slått sammen med Kristiansand fra 1965, var han med i Kristiansand bystyre til 1971. Messel var formann i fylkestinget i Vest-Agder 1947–49 og 1958–63, og fylkesordfører i Vest-Agder i perioden 1964–1971. Han hadde på vanlig vis en rekke verv som følge av ordførervervet og det kommunepolitiske engasjementet.

Under krigen ble han arrestert av okkupasjonsmyndighetene i august 1943 under Aktion Polarkreis. Han satt i Oflag XXI-C (Schildberg) og Luckenwalde inntil freden. 

Han var med på å stifte Torridal Idrettslag i 1923 og var formann i laget 1925–26. Han var formann i Mosby Indremisjon 1934–1940, og medlem av den første komiteen i 1958 for å bygge Torridal kirke.

Han ble tildelt Kongens fortjenstmedalje i gull i desember 1964.

## Referanser


## Eksterne lenker
*
Conognatha azarae

***Conognatha azarae*** er en bille som hører til familien praktbiller (Buprestidae).

## Utseende
Middelsstore (gjerne ca. 20 millimeter), avlange, blanke praktbiller. Antennene er ganske tynne. Pronotum har rundede sider og er svart med metallisk glans. Dekkvingene har markerte punktrader og er brunrødlige med en svart flekk og et svart tverrbånd, spissen er sagtakket.

## Utbredelse
Arten er utbredt i Chile.
## Systematisk inndeling

Inndelingen følger 

* Ordenen biller, Coleoptera
** Underordenen Polyphaga
*** Overfamilien praktbiller, Buprestoidea
**** Familien praktbiller, Buprestidae
***** Underfamilien Buprestinae Leach, 1815
****** Stammen Stigmoderini Lacordaire, 1985
******* Slekten *[[Conognatha]]* Eschscholtz, 1829
******** ***Conognatha azarae*** (Philippi & Philippi, 1860)
********* ***Conognatha azarae azarae*** (Philippi & Philippi, 1860)
********* ***Conognatha azarae fisheri*** Hoscheck, 1934

## Referanser


## Eksterne lenker
* 
* Bildegalleri over arter fra Argentina og Chile
Henrik Adolf Widmark

**Henrik Adolf Widmark** (1833–1889) var en svensk major, kartograf, grafiker og embetsmann. Han var landshøvding i Norrbottens län fra 1873 til 1885 og i Värmlands län fra 1885 til 1889.

Han var sønn av landmesteren, senere landshøvding, Per Henrik Widmark og Carolina Andreetta Ström. Han var gift med Christina Katarina (Karin) Åkerberg (1839–1913). De hadde fem barn.

Widmark ble student ved Uppsala universitet i 1851, underløytnant ved Hälsinge regiment i 1852, løytnant i 1858, tok eksamen samme år ved Högre artilleriläroverket på militærområdet Marieberg, ble kaptein i 1870 og major i hæren i 1873. Parallelt med militærstudiene utdannet han seg til landmåler og ble uteksaminert som sådan i 1858.

Etter at faren ble landshøvding i Norrbottens län ble han ansvarlig for kartarbeidet der og var ansatt som kartograf ved Ekonomiska kartverket i Norrbottens län fra 1859 til 1873.

I 1873 ble Widmark selv landshøvding i samme län som faren og ble i 1885 overført til Värmlands län. Han var formann i Norrbottens läns hushållningssällskap fra 1874 til 1885 og i Värmlands läns hushållningssällskap fra 1886 til 1889. Han ble valgt som medlem av Kungliga Skogs- och Lantbruksakademien i 1878.

Som medlem av Riksdagen representerte Widmark Luleå, Umeå, Piteå, Haparanda og Skellefteå valgkrets i andra kammaren i mandatperioden 1879–1881. Han tilhørte första kammaren fra 1882–1888 for Norrbottens läns valgkrets. I sin tid i Riksdagen var han medlem av lovutvalget 1880–1881 og 1883–1885, medlem av særutvalget 1882 og 1886 og medlem av den midlertidige komitéen i 1888.

Under sin tid i Norrland viet han mye tid til lappisk etnografi. Han skrev *Lapparnas nuvarande tillstånd och blick på deras framtid* som utgjør det 15. kapittelet til Gustaf von Dübens «Om Lappland og lappene» (1873), samt «Om Värmlandsfinnene» i femårsrapporten for Värmlands län 1881–1885. Som grafiker ble han kjent for et etset kart over Göta kanal, som var forsynt med utsikter fra kanalens omgivelser.

Widmark er anerkjent med et bronseportrettrelieff på bunnen av skulpturen *Timmerflottaren* av Runo Lette i parken i Jokkmokk. Skulpturen ble dedikert til ham for rollen han spilte ved, som formann på et grunneiermøte i Jokkmokk i 1886, under motstand, for å håndheve forslaget om å danne Jokkmokks almenning. Widmark er gravlagt på Västra kyrkogården i Karlstad.

## Litteratur
*G.W. Widmark: *Släkten Widmark från Lövånger* (1930), side 22 f.
**Svenskt konstnärslexikon* bnd V, side 670, Allhems Förlag, Malmö.

## Referanser
Hestmannen/Strandtindene reinbeitedistrikt

**Hestmannen/Strandtindene reinbeitedistrikt** er et sørsamisk reinbeitedistrikt innenfor Nordland reinbeiteområde. Distriktet er oppkalt etter fjellet Hestmannen i Lurøy og Rødøy kommune og Strandtindan som danner et grensepunkt mellom Rødøy, Lurøy og Rana.

Distriktet grenser mot Saltfjellet reinbeitedistrikt i nord, Ildgruben reinbeitedistrikt i nordøst og Røssåga/Toven reinbeitedistrikt i sørøst.

Distriktet ble opprettet 16. juni 2018 og ble registrert 3. desember 2018. Det har sin besøksadresse i Nesnaveien 1020 i Utskarpen.

## Referanser
Lebombo-benet

**Lebombo-benet** er et beinverktøy laget av en bavian knokkel med innskårne markeringer. Benet ble funnet i Border Cave som ligger i Sør-Afrika, nær grensen til Eswatini, i Lebombofjellene.

Benet er mellom 42 000 og 43 000 år gammelt ifølge karbondatering. Dette er langt eldre enn Ishango-benet som det noen ganger forveksles med.

Forskjellen i hakkene indikerer bruken av forskjellige skjæreverktøy, som benets oppdager, Peter Beaumont, ser på som bevis for at de har blitt gjort under ritualer.  Noen peker på at dette kan være dekorative hakk, men hvorfor de da er laget med forskjellige skjæreverktøy er uvisst. Andre mener at dette er verdens eldste tellepinne.

## Se også

* Ishango-benet

## Referanser
Eurythyrea aurata

***Eurythyrea aurata*** er en bille som hører til familien praktbiller (Buprestidae).

## Utseende
En middelsstor (ca. 20 millimeter), metallisk farget praktbille, gjerne ensfarget grønnlig. Kroppen er mer eller mindre spoleformet, hos denne slekten er kroppsformen noe smalere enn hos den nærtbeslektede slekten *[[Buprestis]]*, og fargene gjerne noe mer skinnende. Hodet er stort og bredt, fasettøynene ikke spesielt store. Pronotum er mye bredere enn langt, med omtrent rette sider. Dekkvingene har markerte punktrader.

## Levevis
De fleste praktbillenes larver utvikler seg i ulike slags død ved. Billene legger egg på nylig døde stammer, men larveutviklingen kan ta ganske lang tid. Ved er næringsfattig og larvene vokser derfor langsomt.

## Utbredelse
Arten er utbredt på Balkan og i Sørøst-Europa østover til Kaukasus.

## Systematisk inndeling

Inndelingen følger . Slekten er trolig søstergruppen til den artsrike slekten *[[Buprestis]]*.

* Ordenen biller, Coleoptera
** Underordenen Polyphaga
*** Overfamilien praktbiller, Buprestoidea
**** Familien praktbiller, Buprestidae
***** Underfamilien Buprestinae Leach, 1815
****** Stammen Buprestini Leach, 1815
******* Understammen Buprestina Leach, 1815
******** Slekten *[[Eurythyrea]]* Dejean, 1833
********* ***Eurythyrea aurata*** (Pallas, 1776)

## Referanser


## Eksterne lenker
*
Luigi Antonio Secco

**Luigi Antonio Secco** S.D.B. (født 8. juni 1947 i Piazzola sul Brenta i provinsen Padova i Italia) er en italiensk ordensgeistlig og emeritert katolsk biskop av Willemstad.
## Liv og virke
### Prest
Luigi Antonio Secco sluttet seg til salesianerne og ble presteviet den 27. april 1975 i Jerusalem.

Han var senere ansvarlig for pastoral omsorg for salesianeraspiranter i Venezuela fra 1975 til 1979; ansvarlig for bispedømmets ungdomsanimasjon i Willemstad fra 1979 til 1982; ordenssuperior på Curaçao fra 1982 til 1985, og så direktør for pre-novisiatet i Venezuela fra 1985 til 1991. 

I 1991 ble han sendt til Roma for studier. I 1993 oppnådde han lisensgrad i dogmatisk teologi fra Det pavelige salesianske universitet i Roma. Da han vendte tilbake, var han ordenssuperior på Curaçao fra 1993 til 1997 og superior og novisemester i novisiatet i San Antonio de los Altos fra 1997.

### Koadjutorbiskop av Willemstad
Den 24. juni 2000 utnevnte pave Johannes Paul II ham til koadjutorbiskop av Willemstad, som er hovedstaden i den nederlandske øya Curaçao i Karibia. Biskopen av Willemstad, Wilhelm Michel Ellis, ordinerte ham til biskop den 25. oktober samme år. Medkonsekratorer var erkebiskopen av Caracas, Antonio Ignacio Velasco García S.D.B., og apostolisk vikar av Puerto Ayacucho, José Ángel Divassón Cilveti S.D.B. 
### Biskop av Willemstad
Den 11. oktober 2001 ble Luigi Antonio Secco biskop av Willemstad, etterfølgende Wilhelm Michel Ellis, som trakk seg av helsegrunner.

Den 7. januar 2025 innvilget paave Frans hans aldersbetingede avskjedssøknad.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Pave Benedikt XV (1854-1922) *1907
* Pave Pius XII (1835-1958) *1917 
* Kardinal Eugène-Gabriel-Gervais-Laurent Tisserant (1884-1972) *1937
* Erkebiskop Raffaele Forni (1906-1990) *1953
* Biskop Joannes Maria Michael Holterman O.P. (1906-1988) 1957
* Biskop Wilhelm Michel Ellis (1926-2003) *1973
* Biskop *Luigi Antonio Secco* S.D.B. (1947-) *2000

## Referanser
P&ID

**P&ID** (fra engelsk **Piping and instrumentation diagram**, også kjent som **PID**) er et detaljert diagram for prosessindustrien og tekniske installasjoner. Diagrammet har til hensikt å gjenspeile hel- eller delsystemer av prosessen på en illustrativ og lettfattelig måte.

P&ID benyttes av alle prosessrelaterte faggrupper, som prosessoperatører, ingeniører, prosjekterende, konsulenter, rørleggere, mekanikere, automatikere, elektrikere med flere. Dette benyttes for produksjon, vedlikehold, prosjekt/utvikling, opplæring og feilsøking. I god LEAN-ånd henges disse opp i plansjer i relevante områder, men dette avhenger klarering og informasjonslekkasje.

**Prosessretningen** går fra venstre til høyre.

Bransjespesifikke **objekter**, **maskiner** og **utstyr** visualiseres oftest som et omriss eller hovedriss av objektet.

**Rør** tegnes som streker, der primærretning plasseres sentralt på tegning og ofte med tykkere linjetykkelse.

**Ventiler** tegnes som to piler mot hverandre og hvordan møtepunktet mellom disse visualiseres indikerer hvilken type ventil som er benyttet i prosessen.

**Instrumenter** tegnes normalt sett som en sirkel med informasjon som TAG og målemetode på innside. Grenseverdier plasseres normalt sett på utsiden.

**Automatisering** og **styring** av komponenter tegnes med strek mellom samhandlende instrumenter som visualiserer en kommunikasjon eller signal. Steken utformes med små streker kryssende på skrått av signalretning.
Hiperantha testacea

***Hiperantha testacea*** er en bille som hører til familien praktbiller (Buprestidae).

## Utseende
En middelsstor til nokså stor (gjerne 20-30 millimeter), avlang, gul praktbiller uten metallglans. Hodet er rundt og svart. Pronotum er stort og bredt, betydelig bredere enn dekkvingene, nærmest klokkeformet med tilbaketrukne bakhjørner, i midten foran med et par svarte flekker. Dekkvingene er lange og smale med markerte lengdefurer, i spissen sagtakkede.

## Utbredelse
Arten er vidt utbredt i Sør-Amerika.

## Systematisk inndeling

Inndelingen følger 

* Ordenen biller, Coleoptera
** Underordenen Polyphaga
*** Overfamilien praktbiller, Buprestoidea
**** Familien praktbiller, Buprestidae
***** Underfamilien Buprestinae Leach, 1815
****** Stammen Stigmoderini Lacordaire, 1985
******* Slekten *[[Hiperantha]]* Gistel, 1834
******** ***Hiperantha testacea*** (Fabricius, 1801)
********* *Hiperantha testacea haemorrhoa* (Fairmaire, 1851) 
********* *Hiperantha testacea laticollis* (Gory & Laporte, 1839)
********* *Hiperantha testacea testacea* (Fabricius, 1801)

## Referanser


## Eksterne lenker
*
Lasionota cupricollis

***Lasionota cupricollis*** er en bille som hører til familien praktbiller (Buprestidae).

## Utseende
Middelsstore (ca. 15 millimeter), avlange, svarte og røde praktbiller. Kroppen er mer eller mindre tett kledt med nokså lange, hvite hår. Dekkvingene er røde med svarte tegninger.

## Utbredelse
Arten er utbredt i det sørlige Sør-Amerika (Chile).

## Systematisk inndeling

Inndelingen følger 

* Ordenen biller, Coleoptera
** Underordenen Polyphaga
*** Overfamilien praktbiller, Buprestoidea
**** Familien praktbiller, Buprestidae
***** Underfamilien Buprestinae Leach, 1815
****** Stammen Stigmoderini Lacordaire, 1985
******* Slekten *[[Lasionota]]* Mannerheim, 1837
******** *[[Lasionota cupricollis]]* (Gory & Laporte, 1839)

## Referanser


## Eksterne lenker
*
Vakuumterapi

**Vakuumterapi** er en medisinsk behandlingsmetode som bruker negativt trykk (vakuum) for å fremme heling av sår. Teknikken er også kjent som negativ trykk sårbehandling (NPWT, fra engelsk *Negative Pressure Wound Therapy*). Denne metoden benyttes ofte til behandling av akutte og kroniske sår, inkludert trykksår, diabetiske fotsår, kirurgiske sår og traumeskader.

## Historie
Bruken av vakuum for å fremme sårheling har røtter tilbake til antikken, men den moderne formen for vakuumterapi ble utviklet på 1990-tallet. Teknologien har utviklet seg raskt og blitt en standard del av behandlingstilbudet for komplekse sår i mange land.

## Hvordan fungerer vakuumterapi?
Vakuumterapi innebærer bruk av en spesialisert sårbandasje som kobles til en pumpe som skaper negativt trykk over såret. Behandlingen fungerer ved:

* **Fjerning av væske og infeksjoner:** Suging av overflødig væske, bakterier og avfallsstoffer fra såret.
* **Stimulering av vevvekst:** Økt blodgjennomstrømning og dannelse av granulasjonsvev.
* **Reduksjon av hevelse:** Reduserer ødem rundt såret.
* **Beskyttelse:** Forsegling av såret og reduksjon av risiko for ytre kontaminasjon.

## Indikasjoner
Vakuumterapi brukes ofte for behandling av:

* Trykksår
* Diabetiske fotsår
* Kirurgiske sår med komplikasjoner
* Infiserte sår
* Traumeskader

## Kontraindikasjoner
Behandlingen er ikke egnet for alle typer sår. Eksempler på kontraindikasjoner inkluderer:

* Nekrotisk vev uten tilstrekkelig debridement
* Ubehandlede infeksjoner i såret
* Eksponerte blodårer eller organer

## Fordeler

* Redusert helingstid sammenlignet med konvensjonelle metoder
* Reduserer risikoen for infeksjoner
* Komfortabelt for pasienten

## Ulemper og bivirkninger

* Kan være kostbart
* Krever opplæring for helsepersonell
* Kan forårsake smerte eller ubehag under bandasjeskifte

## Fremtidige utviklinger
Forskning pågår for å forbedre vakuumterapi-teknologien, inkludert utvikling av mer portable enheter, biokompatible materialer og integrasjon av andre behandlingsformer som antimikrobielle midler og vekstfaktorer.

## Litteratur

* Smith, J., & Brown, K. (2020). *Advances in Negative Pressure Wound Therapy*. Journal of Wound Care, 29(3), 12–19.
* World Health Organization. "Guidelines on Wound Care Management" (2022).
Belionota bicolor

***Belionota bicolor*** er en bille som hører til familien praktbiller (Buprestidae).

## Utseende
En stor (ca. 20 millimeter), avlang, skinnende metallisk farget praktbille. Fargen er ganske variabel. Fasettøynene er forholdsvis store, antennene ganske korte. Dekkvingene har tre opphøyde lengderibber. 

## Utbredelse
Arten er hjemmehørende på Filippinene.

## Systematisk inndeling
Navnet har noen ganger vært stavet *Belionata*. Inndelingen følger 

* Ordenen biller, Coleoptera
** Underordenen Polyphaga
*** Overfamilien praktbiller, Buprestoidea
**** Familien praktbiller, Buprestidae
***** Underfamilien Buprestinae Leach, 1815
****** Stammen Actenodini Kerremans, 1890
******* Slekten *[[Belionota]]* Eschscholtz, 1829 
******** ***Belionota bicolor*** Théry, 1926

## Referanser


## Eksterne lenker
* 
* World Catalog - Buprestidae. Liste over artene
Syrias statsminister

**Statsministeren i Syria** (arabisk: رئيس وزراء سوريا, romanisert: raʾīs wuzarāʾ Sūriyā) var til 2025 leder for regjeringen i Syria.. Fra Assad-regimets fall i desember 2024 og til 29. mars 2025 var statsministeren i Syria leder for den syriske overgangsregjeringen.

## Nominasjonsprosess
Den syriske arabiske republikks grunnlov av 2012 fastsatte at det er Syrias president som har mandat til å utnevne landets statsminister. Grunnloven fastsatte også at det er presidenten som utnevner de øvrige regjeringsmedlemmene, i henhold til den nye statsministerens anbefalinger.

Folkeforsamlingen i Syria godkjenner deretter det lovgivende programmet til den nye regjeringen før den nye regjeringen formelt tiltrer.

Det finnes ingen konstitusjonelle begrensninger på en statsministers periode, og flere har sittet i flere ikke-sammenhengende perioder.Det syriske presidentskapet beholder den konstitusjonelle myndigheten til å utnevne eller avsette statsministeren og hans ministerråd.

Med Syrias grunnlov suspendert fra desember 2024, gjenstår det å fastsette hvordan statsministeren skal utnevnes under det nye regimet.
## Mandat
Grunnloven av 2012 fastsetter at statsministeren har mandat til å:

* Håndheve lover
* Opptre som øverste leder for Syrias statlige organer
* Fatte administrative beslutninger
* Rådgi presidenten
* Lede regjeringen

## Avgang
I henhold til Syrias statsforfatning opphører statsministerens embetsperiode i følgende tilfeller:
* Hvis landets president avskjediger statsministeren
* Hvis landets president avsetter statsministeren
* Hvis statsministeren leverer sin oppsigelse til presidenten
* Ved mistillitsvotum fra nasjonalforsamlingen

## Se også

* Liste over Syrias statsoverhoder

## Referanser
Damms store medisinske leksikon

***Damms store medisinske leksikon*** (DSML) er et 3-binds leksikon som ble utgitt 2001 av Cappelen Damm. Medisinsk redaktør var legen Tom Sundar. Forlagsredaktør var Grete Letting.

Verket benytter noen artikler fra Home Medical Guide utgitt av American College of Physicians.

## Utgaver
* 
* 
*
Megactenodes unicolor

***Megactenodes unicolor*** er en bille som hører til familien praktbiller (Buprestidae).

## Utseende
Middelsstore (gjerne 20-25 millimeter), avlange, metallisk fargede praktbiller. Fasettøynene er forholdsvis store, antennene ganske korte. Dekkvingene har ofte opphøyde lengderibber.

## Utbredelse
Arten er utbredt i Vest- og Sentral-Afrika (Togo, Kamerun, Den sentralafrikanske republikken, Kongo, Kenya).

## Systematisk inndeling

Inndelingen følger 

* Ordenen biller, Coleoptera
** Underordenen Polyphaga
*** Overfamilien praktbiller, Buprestoidea
**** Familien praktbiller, Buprestidae
***** Underfamilien Buprestinae Leach, 1815
****** Stammen Actenodini Kerremans, 1890
******* Slekten *[[Megactenodes]]* Kerremans, 1893 
******** ***Megactenodes unicolor*** (Gory & Laporte, 1837)

## Referanser


## Kilder
* World Catalog - Buprestidae. Liste over artene

## Eksterne lenker
*